
	Ρέκβιεμ στη νεότητα
ποιητική συλλογή
 του Χριστόδουλου Καλλίνου

στο Σπίτι της Κύπρου

Tην Τρίτη 24 Νοεμβρίου 2015 και ώρα 20:00 θα παρουσιαστεί στο Σπίτι της Κύπρου, Ξενοφώντος 2Α Σύνταγμα η ποιητική συλλογή του Χριστόδουλου Καλλίνου Ρέκβιεμ στη νεότητα.
Το βιβλίο θα παρουσιάσει ο συγγραφέας. Επιλογικό σχόλιο από τον Στέλιο Βιρβιδάκη Καθηγητή Φιλοσοφίας στο Πανεπιστήμιο Αθηνών.
Στις μουσικές γέφυρες ο κιθαρωδός Σάββας Σάββα και ο τυμπανιστής Δημήτρης Παναγίδης.
Ο Χριστόδουλος Καλλίνος ανήκει στην νέα γενιά ποιητών της Κύπρου. Τακτικός συνεργάτης της εφημερίδας Ο Φιλελεύθερος και του λογοτεχνικού περιοδικού Άνευ. Λογοτεχνικά κείμενά του και δοκίμια για την τέχνη και τον πολιτισμό δημοσιεύονται τακτικά σε περιοδικά όπως το In Focus, το Φρέαρ, το Ποιείν, το Άνευ κ.ά. Το 2003 τιμήθηκε με το α΄ βραβείο σε Παγκύπριο ποιητικό διαγωνισμό της Εθνικής Εταιρείας της Κύπρου και το 2008 με ποιητικό βραβείο από την Ένωση Λογοτεχνών Κύπρου. Ποιήματα του περιλήφθηκαν σε ποιητικές ανθολογίες όπως η Ανθολογία Σύγχρονης Κυπριακής Ποίησης των Εκδόσεων Μανδραγόρας.
17 Νοεμβρίου 2015

